
న్యూఢిల్లీ, మే 3: మన సైనికులకు శిరచ్ఛేదం చేసి, మృతదేహాలను ఛిద్రం చేసిన పాకిస్థాన్పై ప్రతీకారం తీర్చుకోవడానికి భారత సైన్యం సిద్ధమైందా!? చొరబాట్లను, తదుపరి దాడులను అడ్డుకోవడానికి సరిహద్దుల్లో మోహరించిందా!? ఈ ప్రశ్నలకు ‘ఔను’ అనే అంటున్నాయి అత్యంత విశ్వసనీయ వర్గాలు, వివిధ వెబ్సైట్లలో ప్రచురితమైన కథనాలు. భారత సైన్యంలోని నాయబ్ సుబేదార్ పరమ్జీత సింగ్, హెడ్ కానిస్టేబుల్ ప్రేమ్ సాగర్లను పాకిస్థాన్కు చెందిన పాశవిక బోర్డర్ యాక్షన్ టీమ్ (బ్యాట్) అత్యంత అమానవీయంగా హతమార్చిన విష యం తెలిసిందే. ఈ ఘటనపై తీవ్రంగా స్పందించిన భారత ప్రభుత్వం.. ఎటువంటి చర్యలు అయినా తీసుకోవడానికి సైన్యానికి పూర్తి స్వేచ్ఛ ఇచ్చిందనే కథనాలూ వచ్చాయి. ఈ నేపథ్యంలోనే, భారత సైన్యం బుధవారం తన దళాలను పునర్వ్యవస్థీకరించింది. ప్రతీకారం తీర్చుకోవడానికి పూర్తిస్థాయిలో సైన్యం సిద్ధమైందని విశ్వసనీయ వర్గాలు తెలిపాయి.

newdhilly, mee 3: mana sainikulaku sirachchedam chesi, mrutadehaalanu chidram chesina paakisthaanpai prateekaaram teerchukoovadaaniki bhaarata sainyam siddamaindaa!? chorabaatlanu, tadupari daadulanu addukovadaniki sarihaddullo moharinchinda!? ee prasnalaku ‘aunu’ ane antunnayi atyanta vishwasaneeya vargaalu, vividha vebsaitlalo prachuritamaina kathanaalu. bhaarata sainyamlooni nayab subedar paramjeeta sing, head conistable prame saagarlanu paakisthaanku chendina paasavika border action team (byat) atyanta amaanaveeyamgaa hatamaarchina visha yam telisinde. ee ghatanapai teevramgaa spandinchina bhaarata prabhutvam.. etuvanti charyalu aina teesukoovadaaniki sainyaaniki puurti swechha ichindane kathanaaluu vachayi. ee nepathyamlone, bhaarata sainyam budhavaaram tana dalaalanu punarvyavastheekarinchi. prateekaaram teerchukoovadaaniki puurtisthaayiloo sainyam siddhamaindani vishwasaneeya vargaalu telipai.